b'\n_START_ARTICLE_\nTucuru\xc3\xad-demningen\n_START_PARAGRAPH_\nTucuru\xc3\xad er en demning og et vannkraftverk i Tocantins-elven i det sentrale Brasil. Navnet kommer av en liten by som m\xc3\xa5tte flyttes da dammen ble konstruert. Installert effekt for vannkraftproduksjon er 8.370 MW, fordelt p\xc3\xa5 24 turbinstasjoner \xe2\x80\x93 den fjerde st\xc3\xb8rste vannkraftytelsen i verden. Arbeidet med dammen ble p\xc3\xa5begynt i 1976, og etter f\xc3\xb8rste byggetrinn var ytelsen p\xc3\xa5 4.240 MW._NEWLINE_Med 120,000 m\xc2\xb3/s har Tucuru\xc3\xad verdens sterkeste avrenning fra en vannkraftanlegg. Dammen er 78 meter h\xc3\xb8y og 11\xc2\xa0000 meter lang. Selve damfyllingen er p\xc3\xa5 85 millioner m\xc2\xb3, tredje st\xc3\xb8rst i verden._NEWLINE_Det er selskapet Eletronorte som opererer og vedlikeholder demningen og vannkraftanlegget._NEWLINE_Filmen Smaragdskogen ble tatt opp ved demningsanlegget._NEWLINE_Det har v\xc3\xa6rt protester mot utbyggingen, som ga en oversv\xc3\xb8mming som f\xc3\xb8rte til flytting av minst 32.000 personer, mens 100.000 fikk redusert vannkvalitet eller andre negative f\xc3\xb8lger.'